Soběslav

Soběslav () je historické mesto v Česku v okrese Tábor v Juhočeskom kraji. 

Soběslav je centrom Soběslavských blát, známej lokality pôvodných dedín s architektúrou sedliackeho baroka. História mesta siaha do konca 13. storočia. Najväčší rozkvet zažilo mesto za vlády Petra Voka z Rožmberka. V tejto dobe bolo jedným z najvýznamnejších miest rožmberského panstva a predstavovalo hospodárske centrum južných Čiech s väzbami na Bavorsko a Rakúsko. V meste bola založená Rožmberská škola.  

Mestom prechádza diaľnica D3 a ďalej tiež medzinárodný železničný koridor. Je tu tiež moderné kúpalisko, ale aj uplne novo zrekonštruovaný hrad, ktorý získal mnoho domácich, ale aj zahraničných architektonických cien. Mestom preteká rieka Lužnice a Černovický potok. 1. januára 2012 tu žilo 7 215 obyvateľov, z toho 3 505 mužov a 3 710 žien, pričom priemerný vek v meste bol 42,8 roka (muži 41,0 roka, ženy 44,5 roka). V meste sa tiež nachádza regionálne letisko a gymnázium.

Partnerské mestá 
  Sabinov, Slovensko

Referencie

Pozri aj 
 Zoznam miest v Česku
 Zoznam obcí v Česku

Iné projekty

Externé odkazy 
 Oficiálna stránka mesta

Mestá v Česku
Obce okresu Tábor
Mestské pamiatkové zóny v Česku